Diari Oficial de la Generalitat Valenciana


Sumari del DOGV 5151, del 09-12-2005 (2005/13088)

RESOLUCIÓ conjunta d'1 de desembre de 2005, de la Direcció General d'Ensenyament de la Conselleria de Cultura, Educació i Esport i de la Direcció General de Qualitat Ambiental de la Conselleria de Territori i Habitatge, per la qual es resol la convocatòria del concurs públic d'ajudes i subvencions per a la realització de projectes d'educació ambiental per centres docents públics i privats concertats de la Comunitat Valenciana, que impartixen educació preescolar o ensenyances escolars.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13373


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ conjunta d'1 de desembre de 2005, de la Direcció General d'Ensenyament de la Conselleria de Cultura, Educació i Esport i de la Direcció General de Qualitat Ambiental de la Conselleria de Territori i Habitatge, per la qual es resol la convocatòria del concurs públic d'ajudes i subvencions per a la realització de projectes d'educació ambiental per centres docents públics i privats concertats de la Comunitat Valenciana, que impartixen educació preescolar o ensenyances escolars. [2005/X13577]
  
Per Orde conjunta de 24 de juny de 2005, de la Conselleria de Cultura, Educació i Esport i de la Conselleria de Territori i Habitatge, publicada en el Diari Oficial de la Generalitat Valenciana de 12 d'agost de 2005, es convoca concurs públic d'ajudes i subvencions per a la realització de projectes d'educació ambiental per centres docents públics i privats concertats de la Comunitat Valenciana, que impartixen educació preescolar o ensenyances escolars.
  
Complits els tràmits requerits en la convocatòria, una vegada transcorregut el termini de reclamacions, estudiades i, en el seu cas, ateses dites reclamacions, a proposta de la Comissió de Selecció, s'han seleccionat els projectes segons el que disposa la base novena de la mencionada orde.
  
Conforme a la disposició final tercera de la dita orde, per delegació dels consellers, resolem:
  
Primer
  
Seleccionar els centres docents que figuren en l'annex d'esta resolució perquè realitzen projectes d'educació ambiental de les modalitats A i B, contemplades en la base segona de l'Orde conjunta de 24 de juny de 2005, de la Conselleria de Cultura, Educació i Esport i de la Conselleria de Territori i Habitatge, per la qual es convoquen ajudes i subvencions per a la realització de projectes d'educació ambiental per centres docents públics i privats concertats de la Comunitat Valenciana, que impartixen educació preescolar o ensenyances escolars (DOGV 12-8-06). Així mateix, concedir-los les quantitats indicades en concepte d'ajudes i subvencions, per un import total global de 149.480 euros a càrrec del capítol II del programa 421.30 i de 22.400 euros a càrrec del capítol IV del programa 421.30 de la línia T2144000.
  
Segon
  
Les obligacions dels centres beneficiaris i el procediment per a la percepció de les ajudes i subvencions concedides són els indicats en les bases onze i dotze de la mencionada orde de convocatòria.
  
Tercer
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener i 10, 14 i 46 de la Llei Reguladora de la Jurisdicció Contenciosa Administrativa, que posa fi a la via administrativa, la present resolució, es podrà recórrer pels centres privats concertats potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat València en el termini de dos mesos a comptar des de l'endemà de la publicació.
  
València, 1 de desembre de 2005.
  
El director general de Qualitat Ambiental: Jorge Lamparero Lázaro.